Êyê ke kayanê îqtîdarî rê bîyî alet û verê berê banê HDPyî yê Amedî de ronişenê reyna binê çimdarîya polîsan de hêrişê partîyîjan kerd.
Hêrişkaran serkeşîya Celîl Begdaşî de hêrişê Vedat Dag û Tarik Mercanê ke rêxitina HDPyî ya Amedî gurêyene, kerd. Dagî ke ANFyî rê qisey kerd ard ziwan ke polîsan hêrişkarî pawitî û vat ê do derehqê înan de pêhesnayîşê sûcî bikerê.
No hêrişo verên nîyo. Verî zî şaro ke şino partî, rojnameger û partîyîjî raştê hêrişê înan ameybî û herinda hêrişkaran de înan ra tayî ke raştê hêrişî ameyî ameybî destbendkerdene.
